Movie Titles - MI454: Soo June 1985 Sault Ste Marie LadyhawkeDesperately Seeking Susan - Sault Ste Marie, Michigan
Item code 8677 About | Liefdesverhale blog
NB-Uitgewers het in 1998 die Jasmyn-druknaam vir liefdesverhale in die Mills & Boon-tradisie begin. Dit was gou duidelik dat dié genre uiters gewild is! In 2003 is daar naas Jasmyn, wat deesdae meestal vir liefdesverhaal-omnibusse gebruik word, bykomende drukname begin om nis-lesersgroepe te bereik.
Ouer lesers verkies miskien eerder Melodie, waarbinne skrywers soos Schalkie van Wyk en Elza Rademeyer gehuisves word. Die slagspreuk vir Melodie impliseer ‘n meer onskuldige aanslag: “Liefde vir jonk, vir oud, vir altyd” – met ander woorde, leesmateriaal wat geskik is vir tweens sowel as ouer lesers wat moontlik wegskram van ‘n meer kontemporêre benadering tot romanse.
Hierteenoor suggereer die sensuele, speelse omslae van Satyn-boeke dadelik aan lesers dat dié verhale effe meer eksplisiet is. Die slagspreuk “Want die hart het ook begeertes” ondersteep die omslagboodskap. Liefdesverhaallesers is mos wêreldwyd vertroud met dié reël: Hoe meer eksplisiet die foto op die omslag, hoe meer gewaagd die liefdestonele.
Hartklop is weer geskoei op sy Amerikaanse eweknie by Harlequin: dié liefdesverhale het ‘n mediese milieu as agtergrond (let op die groen-blou omslagkleur wat dié tema suggereer) en die skrywers doen deeglike mediese navorsing.